**Geir Kenneth Bjerkelund** (født 4. september 1981, død 6. juni 2022)  var en norsk gründer, sosial entreprenør og tidligere marinejeger. Han grunnla i 2009 den humanitære hjelpeorganisasjonen Making Change, veteranbedriften Leading Change og investeringsselskapet Social Invest. I 2014 reiste han for å bidra til arbeidet mot ebolaviruset i Liberia.

Bjerkelund etablerte bemanningsbyrå for veteraner etter tjeneste i blant annet Afghanistan.

Bakgrunn
--------

Bjerkelund har lederutdanning fra Forsvaret gjennom Befalsskolen, Sjøkrigsskolen og Marinejegerkommandoen. Han har engasjert seg i veteransaken i Norge og internasjonalt, hvor han tar til orde for at norske veteraner er en ressurs for samfunnet og for næringslivet.

Krisearbeid
-----------

I 2011 reiste han til Japan etter jordskjelvet 22. mars for å ta seg inn til og bistå de han mente falt utenfor det store systemet.[] I 2012 reiste han alene gjennom Sierra Leone, Liberia og videre inn i de rurale strøk i grenseområdene mellom Guinea, Liberia og Sierra Leone, for å kartlegge potensialet for utvikling i disse landene.[]

I 2013 ledet han Making Change sitt arbeid til støtte for det filippinske folk etter tyfonen på Filippinene, hvor Making Change var først[] på bakken inne i de hardest rammede områdene i Tanuan og Tacloban. Til sammen 17 veteraner og frivillige medvirket i hjelpearbeidet.

I 2014 reiste Bjerkelund og en britisk veteran til Liberia for å bidra i håndteringen av ebolakrisen i Vest-Afrika. Han medvirket til informasjons- og hygienekampanjer i grenseområdene mellom Liberia, Sierra Leone og Guinea, samt i hovedstaden Monrovia og i Freetown, ledet av de lokale Making Change-gruppene. Teamet støttet blant annet Røde Kors sitt arbeid. I samarbeid med rederinæringen forsøkte han å få på plass et kombinert hospitalskip.

Bjerkelund registrerte i 2014 et bemannings- og konsulentselskap for tidligere forsvarsansatte i Norge (Leading Change AS) for å bedre tilrettelegge for overganger mellom forsvaret og næringslivet.

I 2015 bisto han Making Change med etableringen av organisasjonen Barn på Flukt, med utspring fra Bergen, og var prosjektleder for støttekonserten i Johanneskirken, som var til inntekt for organisasjonen.

Bjerkelund ble i 2014 kåret til «Året strandbu» i Strand kommune, og i 2016 til Årets ildsjel i Stavanger.

Bjerkelund utga i 2020, i samarbeid med forfatter Mads Drange og Kagge forlag, boken *Marinejeger - En spesialsoldat forteller*. Boken er den første personlige beretning fra innsiden av Marinejegerkommandoen, en av verdens fremste spesialstyrker.[]

Referanser
----------

1. ↑   Proff, oppført som Geir Kenneth Bjerkelund, besøkt 26. mars 2020[Hentet fra Wikidata]
2. ↑  Dødsannonse, *Strandbuen*, 15. juni 2022
3. ↑  «Håp er en dårlig strategi». *Aftenbladet*. Besøkt 17. desember 2017.
4. ↑  «Minneside, Geir Kenneth Bjerkelund». Besøkt 1. juli 2022.
5. ↑  Patella, Sonia Drivdal (8. mai 2017). «Fra elitesoldat til arbeidsledig». *NRK*. Besøkt 3. juli 2022.
6. ↑  «makingchange». *www.makingchange.no*. Arkivert fra originalen 29. desember 2017. Besøkt 17. desember 2017.
7. ↑  «Lead». *www.leadingchange.no* **(engelsk)**. Besøkt 17. desember 2017.
8. ↑  «Eks-marinejeger slåss mot ebola - med klor». *Bergens Tidende*. Besøkt 17. desember 2017.
9. ↑  Solem, Lars Kristian (12. april 2015). «Veteran i ny stillingskrig (+)». *www.dn.no*. Besøkt 4. mai 2023. «Kenneth Bjerkelund (foran) har fått med seg flere støttespillere fra forsvarsmiljøet når han nå etablerer sitt eget rekrutteringsfirma for veteraner. I styret sitter (bak fra venstre) Stein Jacob Frisch, Tone Danielsen og Robert Mood.»
10. ↑  NRK. «Fra elitesoldat til arbeidsledig». *NRK*. Besøkt 17. desember 2017.
11. ↑  Kenneth Bjerkelund (13. oktober 2011). «Making Change - Field trip Japan 2011». Besøkt 17. desember 2017.
12. ↑  «Klaus og William drar til Filippinene for å hjelpe». *TV 2* **(norsk)**. Besøkt 17. desember 2017.
13. ↑  «Norske Kenneth Bjerkelund (33) drar til Liberia for å bekjempe ebola-smitten». *TV 2* **(norsk)**. Besøkt 17. desember 2017.
14. ↑  «NRK TV - Se Aktuelt - TV» **(norsk)**. Besøkt 17. desember 2017.
15. ↑  «Leading Change».
16. ↑  «Veteran i ny stillingskrig». *www.dn.no* **(norsk)**. Besøkt 17. desember 2017.
17. ↑  «Stig van Eijk om flyktningene på grensen mellom Syria og Tyrkia. – Jeg klarer nesten ikke å snakke om forholdene de lever under». *Bergens Tidende*. Besøkt 17. desember 2017.
18. ↑  AS, Last Friday. «Ildsjelprisen 2016 | Sparebankstiftelsen SR-Bank». *srstiftelsen.no* **(engelsk)**. Arkivert fra originalen 5. juni 2017. Besøkt 17. desember 2017.
19. ↑  «Marinejeger». *Kagge*. Besøkt 29. januar 2021.
20. ↑  Moe, Esther (9. desember 2020). «Mads Drange låner forfattar-stemmen til ein marinejeger». *Suldalsposten* **(norsk nynorsk)**. Besøkt 3. juli 2022.